
Участия на вокални групи към Клубове на хората 
с увреждания и пенсионера(КХУП), Община Плевен лято, 2022 г.

11-то издание на фестивала на патриотичната песен "Отечество" се проведе в Плевен

На 4-ти юни, събота, от 11:00 ч.в двора на Регионален исторически музей в Плевен, се проведе Национален фестивал на патриотичната песен. Организатори са ПП „Нова зора”, Сдружение на офицерите, сержантите и войниците от запаса и Съюз на пенсионерите 2004. Приветствие към участниците в 11-то издание на фестивала отправи областният управител на Плевен Иван Янчев.
В това издание на фестивала участват над 40 състави и индивидуални изпълнители, каза Евгения Иванова – председател на „Нова зора”. Участниците са от Плевен, общините Долна Митрополия, Гулянци, от Ловеч, вокални групи от Лесидрен, Дълбок дол, Созопол и други населени места.

Във фестивала, който се проведе на открита сцена, взеха участие Ансамбъл за народни песни и танци „Шопско настроение” - Плевен с ръководител Пламен Дограмаджиян, членове на СОСЗР - Плевен и военен полицай.

За поредна година с групата за морски и патриотични песни "Катеринк" се представи и СОСЗР гр. Созопол с председател майор от запаса Станимир Андонов. За изявите си, групите получиха юбилейни медали и купи. Първото място на фестивала "Отечество" беше отредено на Вокална група "Ботевци пеят" при НУ"Христо Ботев" с ръководител Валентина Николова.

Във фестивала участие взе и вокална група "Пей, сърце" при ТСО на ССБ Плевен, с ръководител Богомил Мицев. Това тяхно поредно участие донесе призово отличие, златен медал и почетно място в класирането на участниците.

I-ви Зонален многожанров фестивал "Бреница пее и танцува", 2022

Проведе се I-ви зонален многожанров фестивал на художествената самодейност "Бреница пее и танцува", 2022. За неговата проява и изключителна мащабност можем да кажем, това е птицата Феникс в художествената самодейност, която разтваря криле от огнената жар на жестоката пандемична обстановка.  В началото ще направя ретроспекция за развитието на фестивала през отминалите години, от неговото създаване, неговото съдържание и обогатяване, до сегашното издание. Четири поредни Регионални многожанрови фестивали на хората с увреждания "Бреница пее и танцува" предхождат сегашното събитие. Последният бе през 2019. Той винаги се организира в с. Бреница, Община Кнежа. Основната дейност за правилното му организиране и провеждане е на г-н Михал Кончарски, Председател на СИБ в с. Бреница, членовете на неговата организация, Съюз на инвалидите в България  и с немаловажната финансова подкрепа на Община Кнежа. Това е трибуна за изява на хората с увреждания от национален мащаб. Традицията се спазва, фестивалът да е на Спасов ден, когато е и съборът на селото. Радостното е, че от тази година фестивалът се възроди и разраства. Той предоставя нови, големи възможности. Това е една много по-мащабна сцена за изява на певческото и танцово изкуство. Увеличен е броят на участниците. За участие и изява се допускат освен самодейни колективи на хора с увреждания, също така на членове от Клубове на пенсионерите, както и на самодейните колективи към народните читалища. Петото издание е с нов формат, зонално. То се проведе на 18 юни 2022 г. Датата, удобна за всички, участници и зрители бе  уточнена със спонсора Община Кнежа и по-точно с нейния Кмет г-н Илийчо Лачовски. Ентусиазмът и работата по организацията за провеждането на този фестивал са огромни, като се има в предвид многото заявки за участие. Това са фолклорни певчески и танцови състави, вокални групи за стари градски песни, поетично слово, индивидуални изпълнители  и др. Участниците са от няколко области. Желание за участие имат много колективи от различните градове и села, но общините с намален бюджет. Това ограничава предоставянето на финансови средства за транспорт, който желаещите участие  могат да си подсигурят. Именно затова в разговорите ми с Михал, той винаги изтъква вниманието и съпричастността на ръководството на Община Кнежа и лично на нейния Кмет. Може би тука е мястото да отдадем нужното внимание за огромната, настойчива работа на вече покойния г-н Иванчо Атанасов, Председател на РО на СИБ-Плевен без чиято инициатива, помощ, разговори и организация това събитие нямаше да има своето начало през 2016г.

На 18 юни 2022 година от 9 часа салонът на Народно читалище "Народно съзнание 1897" отвори врати да посрещне за пета поредна година самодейни състави от няколко области. Идеята бе сцената да е отново на обновения площад на селото, но поради променливото време организаторите предпочетоха сградата на читалището. Сцената украсяваше транспарант  с мотото на фестивала "Бреница пее и танцува" и изброени организаторите и спонсорите - Съюз на инвалидите в България, Община Кнежа, Кметство Бреница, Народно читалище "Народно съзнание 1897", Клуб на СИБ с. Бреница. 33 групи изпълнители с над 320 участници дадоха живот на културното събитие. Участниците и гостите бяха от с. Рибарица, гр. Тетевен, с. Български извор, гр. Плевен, с. Горна Митрополия, с. Писарово, с. Долни Луковит, гр. Червен бряг, с. Горник, с. Сухаче, гр. Лом, с. Борован, гр. Враца, гр. Кула, гр. Кнежа, с. Еница, и с. Бреница.

Фолклорните групи, индивидуалните изпълнители и танцовите състави премериха сили в две категории и две възрастови групи. Техните изпълнения бяха оценявани от професионално жури в състав доц. Маргарита Кръстева, фолклорист, Нов български университет и семейство Валентин и Елка Недялкови. Той е преподавател на гайда и кавал, а съпругата му народно пеене и солфеж в Национално училище по изкуствата "Панайот Пипков" Плевен. Наградният фонд включваше 15 комплекта медали(златни, сребърни и бронзови), за лауреати три плакета,  индивидуална награда от Кмет на общината, индивидуална от Кмет на село Бреница и на всеки участник грамота със сувенир и визитка на Михал Кончарски. За децата от Обединена детска градина-Бреница, които откриха фестивала имаше за подарък много лакомства.

Гости на това културно събитие бяха г-н Георги Колев, Завеждащ "Организационна дейност" при Съюз на инвалидите в България, г-н Илийчо Лачовски, Кмет Община Кнежа, г-н Лъчезар Желев, Кмет с. Бреница, г-н Валери Лачовски, Народен представител от ПП "Герб" и Координатор на ПП "Герб" за Плевен, г-жа Десислава Трифонова, Народен представител ПП "Герб", г-н Кристиян Кръстев, Народен представител ПП "Герб", проф. Димитър Назърски, Ректор на " Университет по архитектура, строителство и геодезия", г-жа Анита Тараланска, Председател СИБ кв. Църква, Перник. При откриването поздравления към участниците и гостите отправиха г-н Георги Колев, г-н Илийчо Лачовски, г-н Лъчезар Желев, г-н Валери Лачовски и Михал Кончарски, който посрещна гостите в началото с добре дошли.

     "Поздравявам всички участници във фестивала, всички бреничани по случай празника. Бъдете здрави и нека късметът и щастието са винаги с Вас!", с тези думи Кметът на общината поздрави участниците за добре дошли и пожела пълноценна работа на фестивала и много емоции.

"Щастлив съм да бъда заедно с вас на Първият зонален многожанров фестивал на художествената самодейност „Бреница пее и танцува”, приветствайки участници и публика в тазгодишното издание на фестивала". Така емоционално звучаха повече от поздравленията на гостите при откриването. Всеки пожелаваше на журито успех и  безпристрастност в оценяването на изпълненията.

На този празничен ден  стотици гости и жители на село Бреница пяха, танцуваха и се забавляваха заедно на това поредно издание на фестивала. Целта на форума е да се опазват, съхраняват и популяризират българските традиции от поколение на поколение. Познавайки в дълбочина проблемите на хората с увреждания това бе изключителна изява на силата и духа на тези хора. Специален гост на фестивала бе г-жа Анита Тараланска, която е един от водещите организатори на многожанровия фестивал на хората с увреждания в квартал Църква, Перник. Тези два фестивала дават възможност на всички хора със здравословни проблеми, имащи таланти да се изявяват, да се чувстват значими и да плуват в собствените си води.

Поради това, че наградният фонд бе много богат, не бих могъл да представя всички наградени участници. Ще си позволя да изпиша носителите на призовете от кметовете на селото и общината, както и получилите плакети:

- квартет " Росна китка" с. Бреница, награда на Кмет Община Кнежа;

- вокална група с. Рибарица, награда  на Кмет с. Бреница;

- квартет "Росна китка" с. Бреница, плакет;

- вокална група НЧ "Асен Златарев" с. Сухаче ръководител Ефремов, плакет;

- вокални групи от с. Рибарица, с. Български извор и гр. Тетевен с ръководители Виктория и Станислава Стефанови, плакет. Цял ден "Бреница пя и танцува" с ритмите на българските народни песни, с багрите на носиите, с усмивките и желанието на хората да изявят себе си!!! Един ден - Празник за душата!!!

С тези няколко реда искам да разкажа за работата на Михал Кончарски за издигане авторитета на Съюз на инвалидите в България. Това е един благороден човек, който дори и в условията на пандемия намери сили, начини и  мотивация за работа, в името на пенсионерите и хората с увреждания, намира начин да направи техният живот в тези условия по-смислен, да не са в изолация, да не се чувстват самотни и пренебрегвани. Михал Кончарски е Председател на СИБ в с. Бреница, Община Кнежа, РО на СИБ-Плевен. Дълги години ръководи организацията на пенсионерите в селото. През 2012 г. след като намира помещение, осигурява финансиране, по негова инициатива се свиква Учредителен комитет и се създава местната организация на СИБ. Тази организация е самостоятелна единица към плевенската Регионална организация. Сега тя наброява 80 членове, но е имало години, когато те са достигали до 120. Успешно работи с г-жа Анелия Гачева, Председател на РО на СИБ Плевен. Трябва да кажа и това, че Михал Кончарски освен, че работи за провеждане на фестивала.осигурява един много пълноценен живот на членовете на своята организация. Всеки празник, национален, от календара на хората с увреждания, от народния календар и др. се отбелязва в клуба на организацията с прочитане на подходяща информация, изнасяне на художествени програми, песни, почерпки и др. Той организира за своите хора много екскурзии, безплатни почивки или с минимално заплащане, гостувания на сродни колективи, обмяна на опит и др. Нека да му пожелаем много дълги години здраве, на упорита работа за добруването на хората с увреждания, да се чувстват пълноценни и удовлетворени от живота.

Надявам се, тази информация за село Бреница да Ви допадне.

Бреница е разположено на 18 км източно от Бяла Слатина, от двете страни на голям дол с естествени извори и на 6 км от левия бряг на р. Искър. В миналото селото е имало спирка на теснолинейната жп-линия Червен бряг - Оряхово. Сега има автобусна връзка.  Разположено е в котловина, а надморската му височина е 140 м. Климатът се характеризира с горещо лято и изключително студена зима, като в района се достигат минималните зимни температури за България, понякога и под минус 30 градуса.  Името Бреница произлиза от бранница, което идва от бран. По поречието на Искър има археологически находки от тракийско време. Църквата на селото „Възнесение Господне“ е построена през 1870 г., а архитектурата, възрожденските стенописи и дърворезбите са дело на именити майстори. В двора  е изграден паметник на загиналите във войните. Едно от най-важните неща за село Бреница са прочутите лозови масиви. До преди 30-40 години цялото село е било заобиколено от гроздови масиви (около 12 000 декара), но днес лозовите насаждения са западнали, а някога, според местна песен, в Бреница с вино карали воденицата. Допреди години на територията на селото се е намирал филиал на „Химремонтстрой“, Враца. В него са работили около 250 души, както от Бреница, така и от околните села. В миналото е имало три големи училища, но днес функционира само основно училище „Христо Ботев“. НЧ "Народно съзнание 1897" се намира в село Бреница, община Кнежа, област Плевен. Създадено е 1897 год. от група будни бреничени. Към момента има библиотека, работеща по Програма "Глоб@лни библиотеки"; детски и женска фолклорни групи; детска и женска вокални групи; коледарска група; деца, обучавани за работа с пиано и акордеон; мини театър; група художествено слово; детски творчески работилници. Приоритет за работата на читалището е работа с деца. Читалището Има богат културен календар, който изпълнява всяка година успешно, благодарение на групите към читалището и съвместната работа с местните училище и детска градина, взаимодействие и с общинските и държавни институции. Благодарности на дарителите, които помагат за реализация на работата ни!

Съборът на селото е на Спасовден. Празникът е 40 дни след Великден, винаги е в четвъртък. Кухнята на селото е много вкусна и желана от хората в селото, както и на гостите му. Бихме могли да изброим само няколко от тези вкуснотии.

- Сиренява лютика“

- Запържен боб“

- Супа с пълнени чушки“

- Курбан чорба варят се 5 казана се на традиционния събор / и не само/ и се раздава за здраве и благодат.

- Рибен гювеч/ пече се в трап 8 часа/ уникално ястие за гости и приятели.

- Пиле на яхния

- Пълнено агне/ пече се в трап 5до 6 часа/

- Сиренява чорба“

- Пресна пита омесена с жива мая и изпечена във фурна/ идеална добавка за всяко ястие/

Да Ви е сладко!

Анализи

На 29 юни 2022 г.( Петровден), дни след провеждането на I-ви зонален многожанров фестивал за изява на певческите и танцови възможности на хора с увреждания, пенсионери и самодейни колективи към народните читалища "Бреница пее и танцува", в клуба на СИБ Бреница се проведе среща на г-н Михал Кончарски, Председател СИБ с. Бреница, г-н Илийчо Лачовски, Кмет на Община Кнежа, г-жа Капка Митева, Зам. Кмет на Община Кнежа, г-н Николай Кончарски, Председател НЧ "Народно съзнание 1897",, г-н Лъчезар Желев, Кмет на с. Бреница и г-н Петър Петровски, бизнесмен, един от финансовите спомоществователи за провеждане на фестивала. Обстойно бе анализиран фестивала, неговата численост, пропуските и добрите неща в него. Единодушно участниците в срещата се съгласиха, че тази изява на певческите и танцови възможности на участниците трябва да продължи да се развива в годините напред, обогатява  и разбира се увеличава своята численост. Общинското ръководство, бизнесът и читалищното ръководство изразиха своята воля да продължават да работят за тази кауза. Председателят на СИБ в с. Бреница г-н Михал Кончарски, който беше организирал тази среща благодари на всички участници в нея за това, което те с инициативата и работата си са направили за фестивала. Вокалната група към клуба поздрави гостите с няколко изпълнения от своя репертоар.

И нека Бог благослови делата, защото са чисти помислите!

Време за фолклор!

I-я фолклорен фестивал “Фолклориада 2022”! с. Коиловци, Община Плевен
На 22-ри юни в село Коиловци, община Плевен, започна първият фолклорен фестивал „Фолклориада 2022”. Фестивалът " Време за фолклор" се провежда с финансовата подкрепа по НСК. Това е програма за финансиране на частни инициативи за организирането на любителско изкуство. Община Плевен подсигурява също финанси. Акцента на проекта е това да се превърне в ежегодно събитие, което е поле на изява, където всеки ще покаже таланта си в песенното и танцувалното творчество.

Фестивалът бе открит в 9:00 ч. от кмета на селото Мирослав Илиев. Той поздрави 37-те участници във форума /състави и индивидуални изпълнители/, с думите: „Добре дошли скъпи участници в I-я фолклорен фестивал “Фолклориада 2022”! Нека се веселим и традициите да продължим”! Пожела на всички участници успешно представяне на своята продукция.

Изпълненията на участващите във фестивала се оценяват от жури в състав: Елка Недялкова, преподавател по народно пеене в НУИ „Любомир Пипков” – Плевен, Валентин Недялков, преподавател в НУИ „Л. Пипков” – Плевен и Росен Маринов – танцьор в Северняшки ансамбъл – Плевен.

Това бе ден на българския фолклор. Фестивалът има за цел да се превърне в ежегодно събитие, което ще е поле за изява, на което всеки да покаже таланта си чрез българското песенно и танцувално изкуство, чиито корени са в родния фолклор, Програмата включваше:

- посрещане и регистрация на участниците и гостите"

- тържествено откриване"

- начало на конкурсната програма"

- награждаване на първенците.

Във фестивала взеха участие много вокални групи към Клубове на хора с увреждания и пенсионера(КХУП) от гр. Плевен. Това бяха Вокална група "Пендара" при КХУП ул. Данаил Попов, Вокална група "Пей, сърце" при КХУП ул. Гренадирска 30, Вокална група "Северняшки ритми", Вокална група "Веселяци" при КХУП ул. Сан Стефано.

15-то издание на Многожанров фестивал на хората с увреждания, кв. Църква, Перник

За 15-ти пореден път пернишкият квартал Църква /бившето село Даскалово/ бе домакин на Републиканския многожанров фестивал за хора с увреждания. На 23 и 24 юли 2022 на откритата сцена  пред читалище “Просвета” се изявиха всички изпълнители, които въпреки своите здравословни проблеми и физически увреждания съхраняват силния си дух, не се оставят да бъдат победени  от несгодите и с талант, любов  и всеотдайност към фолклора и всички жанрове на изкуството отстояват своето право да бъдат пълноценни личности. Хората с увреждания пяха, танцуваха, рецитираха, разказваха хуморески, показаха стародавни адети. Той се организира от местната структура на Съюза на инвалидите, от СИБ и е под патронажа на кмета на  Община Перник. Тука е мястото да изкажем своята огромна благодарност на г-жа Анита Тараланска, Председател на Регионална СИБ, Перник, която с огромна любов и всеотдайност организира през всичките тези години това значимо събитие. Кметът на Перник откри фестивала с думите:

"Фестивалът в Перник е среща на силния български дух, на българската традиция, на приятелството".

В проявата, която продължи два дни, се изявиха над 1000 участници от страната и от Република Северна Македония.

Фестивалът е под надслов „Изкуството осмисля нашия живот“ и беше съчетан с първото, според Тараланска, национално изложение на хора с увреждания „Победа на духа и сръчността“. На него бяха показани много и разнообразни изделия и сувенири, изработени от подръчни и природни материали. Майстор-шивач на живо показа как шие чаршафи, имаше и тъкачен стан.

По традиция беше обособена алея на занаятите. Посетителите видяха на живо как се прави влашка саламура, заарски миш-маш, тракийски катми, родопски марудници, клин, пататник и др.

Най-възрастният участник е 92-годишният Йото Асенов от врачанското село Крушовица, който рецитира патриотични стихотворения. Сцената бе украсена от второкласничката София Ташева, която заедно с баба си е поела грижата за декора.

Фестивалът е с конкурсен характер, участниците бяха оценявани от жури с председател естрадната прима Мими Иванова. Събитието се реализира със съдействието на Агенцията за хората с увреждания, община Перник и Съюза на инвалидите в България.

От плевенска област се представиха единствено групите от с. Горна митрополия, с. Шияково, гр. Гулянци, гр. Червен бряг, с. Бреница.

На 27 и 28 август предстои да се проведе традиционният фолклорен фестивал "От Тимок до Вита". В село Черни Вит, Община Тетевен, домакин на събитието, ще гостуват също и вокални групи от Плевенската община, групи към Клубове на хората с увреждания и пенсионера(КХУП).

Румен Петков, организатор клуб

БЪЛГАРСКА АСОЦИАЦИЯ ЗА РЕКРЕАЦИЯ, ИНТЕГРАЦИЯ И СПОРТ е сдружение, юридическо лице с нестопанска цел, в обществена полза,регистрирано съгласно разпоредбите на Закона за юридически лица с нестопанска цел.

Сдружението има за цел:

- да осъществява общественополезна дейност за защита на гражданските права на хората с увреждания в Република България, съгласно разпоредбите на Конституцията, Закона за юридическите лица с нестопанска цел и Закона за интеграция на хората с увреждания

- да създава условия за интеграцията и социалното включване на своите членове

- да се бори за висок морал

- да развива контакти с други сродни организации и обменя опит с тях

- да съдейства за организирането и включването в прояви на хора с увреждания от национален и международен мащаб, да защитава правата и интересите на своите членове, деятели и на хората с увреждания въобще

- да поддържа връзка с всички институции имащи отношение към тази проблематика

- да организира курсове семинари и други

- да изготвя вътрешни нормативни методически и други наредби с цел развитието на асоциацията

- да осъществява двустранни и многостранни споразумения със спонсори, сродни организации и други обществени организации и институции в страната и чужбина за подпомагане на дейността си.

Сдружението ще постига своите цели чрез:

- организиране на кампании, обучителни семинари, шоу-програми и други изяви с цел популяризиране на европейските ценности сред хора с и без увреждания;

- финансира и подпомага обучението на изявени млади таланти;

- установява контакти с различни правителствени и неправителствени организации на хора с и без увреждания в страната и чужбина;

приоритетно ще разработва и осъществява стратегии за интеграция и социално включване на децата и юношите с и без увреждания;

оказва организационна, юридическа и практическа помощ на други организации за реализация на проектите им в областта на адаптираната физическа активност;

участва в проекти от взаимен интерес съвместно с други български или чуждестранни физически и юридически лица

Основен акцент в работата ни е развитието и популяризирането на спортовете практикувани от тези хора, както и подпомагането на нашите членове при избора и практикуването на удачен за тях спорт.

БАРИС поддържа и развива Национален координационен спортен център за хора с увреждания,който се намира на Националния стадион „Васил Левски”вх.26. Предоставя консултации и логистична помощ на всички организации и институции предоставящи спортни услуги,както и на всички желаещи хора с и без увреждания желаещи да участват в спортни занимания или състезания от национален и международен характер.Центъра участва в различни информационни кампании насочени към защита правата на хората с увреждания и подобряване на възможностите им за интеграция и социално включване.

Важен аспект в дейността на организацията е и обезпечаването работата на Център за лечебна физкултура и спорт „Актив”, който се намира в столичния квартал Младост , където се предоставят услуги включващи медицинска рехабилитация и създаване на групи по лечебна физкултура като иновативен метод за социално включване на хората с увреждания.Въпреки липсата на състезателен елемент в тези занимания те подобряват физическото състояние и психическият статус на членовете ни.В момента сме в процес на изграждане на подобни центрове в страната.

Освен това имаме рамкови споразумения за ползване на над 30 спортни съоръжения в страната,организираме и провеждаме спортни занимания за хора с увреждания от различни общини в страната.

В момента за постигане на целите на асоциацията работят специалисти, като между тях има психолог, двама кинезитерапевти, ревматолог, ерготерапевт, масажисти,социални работници, специалисти по социално включване,които имат дългогодишен опит в работа с хора с увреждания..Към момента нашата дейност се подпомага от над 20 спортни инструктори доброволци и над 50 доброволци студенти от специалностите социални дейности, кинезитерапия, ерготерапия,както и катедра АФА към Национална спортна академия „Васил Левски”.Има и много доброволци придружаващи свои близки с увреждания участващи в нашите мероприятия.

Налични лицензи, сертификати и други документи, удостоверяващи съществуването на подходящ капацитет в организацията за работа с хора с увреждания.

- Сертификат за членство в Международната асоциация за рекреация и спорт за церебрална парализа от 25 Март 2010 г.

Решение № 804 от 11 Ноември 2010 г. на Министерски съвет за признаване на БАРИС за Национално представена организация за хора с увреждания

Решение № 672 от 06 Ноември 2013 г. на Министерски съвет за признаване на БАРИС за Национално представена организация за хора с увреждания

- Удостоверение за регистрация за предоставяне на социални услуги №933-01

за Център за социална рехабилитация и интеграция за възрастни хора издадено от Агенция за социално подпомагане на 13.12.2010г.

- Удостоверение за регистрация за предоставяне на социални услуги№ 933-02

за Защитено жилище издадено от Агенция за социално подпомагане на 13.12.2010г.

- Удостоверение за регистрация за предоставяне на социални услуги№ 933-03

за Център за настаняване от семеен тип издадено от Агенция за социално подпомагане на 13.12.2010г.

- Рамково споразумение между БАРИС и Българска кърлинг федерация за сътрудничество при подготовката и участието на атлети с увреждания в национални и международни шампионати по кърлинг.

- Рамково споразумение за съвместни действия за интеграция на хората с увреждания между БАРИС и Столична община.
Регистрирани дейности, насочени към лица с увреждания

Като Национален член на Международната асоциация за рекреация и спорт на територията на Р. България, Асоциацията е оторизирана да организира национални шампионати за атлети с увреждания по следните видове спорт:

- Бочия

- Футбол за 7 души

- Рейс рънър

- Сноуборд

Благодарение на партньорството си с Българска федерация автомобилни спортове

 БАРИС от две години организира автомобилни състезания за хора с увреждания като имаме амбицията те да се превърнат в част от официалния календар на БФАС.

Асоциацията участва активно в подготовката и участието на атлети с увреждания в национални и международни шампионати по кърлинг.

Освен това се предоставят услуги включващи медицинска рехабилитация и създаване на групи по лечебна физкултура като иновативен метод за социално включване на хората с увреждания.

Провеждат се занимания на открито включващи туризъм по достъпни маршрути,както и други активности като игри и различни упражнения за подобряване на мускулния тонус.

За желаещите да практикуват някаква форма на двигателна активност се предоставят безплатно консултации със спортни специалисти и се изготвят индивидуални планове за подготовка, а за нуждаещите се организират срещи с психолог и при необходимост се провеждат индивидуални или групови терапии с участието на семейството или в друг формат по преценка на психолога.

Нашата голяма цел е да успеем чрез промени в нормативната база спортът за хора с увреждания да бъде признат за социална услуга и по този начин да подпомогнем достъпа до спортни занимания за тези хора в съответствие с съответствие с Препоръка № R(86)18 – Европейска харта „Спорт за всички”, приета от Комитета на министрите на спорта на страните от Съвета на Европа през 1986 година.

Участие в проекти:

Въпреки субсидирането на дейността ни от държавния бюджет като Национално –представена организация за хора с увреждания БАРИС работи активно за привличане на допълнителни средства за надграждане на развиваните от нас дейности и мултиплициране на резултатите.За периода на Националното ни представителство сме участвали в над 20 проекта,като в седем от тях сме основни бенефициенти, а в останалите сме партньори и поддържаща организация. Проектите са финансирани предимно от Министерство на труда и социалната политика, Министерство на Младежта и спорта,Агенция за хората с увреждания,Фонд социална закрила,Столична община и др. 2012 г. БАРИС спечели Европейско финансиране чрез Проект ”Животът е движение” по Оперативна програма”Развитие на човешките ресурси”,схема за предоставяне на безвъзмездна финансова помощ”Съпричастност”,финансирана от Европейския социален фонд.

Съюзът на глухите в България – все по-успешна
организация в днешното ни време

На 27 май тази година се проведе Общо събрание на пълномощниците на Съюза на глухите в България. Делегатите на този висш форум на нашата организация обсъдиха постигнатото през изминалата година и приеха изпълнението на програмата и бюджета на СГБ за 2022година. Приета беше с пълно съгласие новата програма за работа през 2022 година, както и бюджетът на СГБ за 2022 година. По време на форума пълномощниците обсъдиха важни проблеми, възникнали напоследък и взеха сериозни решения за тяхното преодоляване  Общото събрание на пълномощниците през тази година ще се запомни с пълното съгласие на делегатите по време на разискванията, както и с общата подкрепа на инициативите, предприети от ръководството на СГБ.

Общото събрание на пълномощниците на Съюза на глухите в България беше открито от председателя на СГБ Николай Нинов. Детските празници са най-знаменателните за всеки родител. Няма нищо по-важно от празника на детето.

Малкото, нашето дете, което е тръгнало в своите първи години като истински герой от приказките или като истинската най-красива принцеса на света. За тези най-великолепни дни за децата ни, а още повече и за нас, родителите, Съюзът на глухите в България започна организирането на детски празници с аниматор.

Чест прави на ръководството на СГБ за такава инициатива! Колко радост има в нея, колко детско щастие, колко сладки детски усмивки и колко смях.

На 13 май тази година за първи път в СГБ беше организиран такъв празник. И нека веднага да кажем - с изключителната заслуга на Росица Караджова - завеждащ отдел „Културно-масова дейност” в СГБ. Тя стана първият глух аниматор на детски празници. По своя воля и по свое желание!

***
Европейски форум на ЕСГМ

От 25 април до 1 май 2022 Европейският съюз на глухите младежи (ЕСГМ) организира международен форум със семинари във връзка с последиците от пандемията от COVID-19. Събитието се проведе в Талин, Естония.

В международния проект на ЕСГМ бяха привлечени за участие партньори от общо 7 държави: България, Италия, Испания, Швеция, Словакия, Естония и Белгия. Проектът има за цел да анализира ефектите на пандемията върху живота на младите глухи хора в Европа.

Младежката организация към СГБ изпрати за участие в работата на форума три активни момичета - Росица Караджова, Никол Александрова и Станислава Ковачева, които да представляват България.

Основните теми, които бяха разисквани тук, бяха свързани с негативните последствия за много млади глухи хора, които дойдоха неочаквано и непредвидено след пандемията.

Основните теми бяха: Активност, психично здраве и младежка работа.

Глухите участници се включиха активно в дните на оживени дълги дискусии за ефектите на пандемията от COVID-19 върху младежите. За съжаление, според констатациите, те са системни и дълбоки. Особено що се отнася до влиянието върху младите жени, върху младежите в по-крехка възраст, както и върху младежите в някои от държавите с по-ниски доходи и по-големи бариери.

***

Проект Covid-19: въздействие на пандемия от коронавирус върху младежките дейности

Скъпи членове на СГБ,

с радост споделяме, че от 10 до 12 юни 2022  на откритата сцена на гр. Приморско се проведе ХХIX национален фестивал на художествената самодейност  на СГБ.

Във фестивала взеха участие самодейните състави на всички районни организации на СГБ. Имаше танци, пеене, поезия, театър и други форми на самодейното изкуство. Официалното  откриване бе на 11 юни (събота).

Сигурни сме, че фестивалът остави вълнуващи спомени у всеки от участниците и зрителите.

Беше пъстро. Беше различно. Беше интересно. Беше незабравимо.

От 13 до 20 април тази година зрители и почитатели на театралното изкуство от цялата страна бяха възхитени от едно невероятно културно събитие. В рамките на 8 дни театралните сцени на много градове в страната бяха завладени от магията на театъра на глухите хора. Нашият театър с глухи актьори, които показаха, че правят уникално изкуство, достойно и за света.

„Нека чуем твоя глас!” е проект на Театър „Цвете” в партньорство със СГБ и МОС- ГБ. Насочен е към глухата общност в градовете Варна, Бургас, Ямбол, Стара Загора, Пловдив и София.

ТИШИНА, СГБ

Работата на БАД-Плевен за профилактика на диабетните усложнения

Болестта захарен диабет е бич, както на миналото така и на сегашното столетие. Именно за това ръководството на БАД-Плевен,неговият председател и УС  работят много дейно за профилактиката му. Това са мероприятия, изключително необходими и полезни за цялата общност от заболели в града и региона. Срещите с ръководството на РЗОК и лично с неговия директор са много полезни за болните от диабет. При инициираните срещи УС на БАД и членове задават винаги интересуващи ги въпроси касаещи заплащане на потребителска такса при личен лекар на диабетици втори тип, не инсулинозависими. Те трябва да я заплащат въпреки другите съпровождащи заболявания. Разбира се, ако те имат такива. Разглеждат се още много други неотложни въпроси от организиране на здравното обслужване на хората. Инсулино зависимите диабетици в Плевен с 1082 човека, а тези на перорална терапия т.е. на таблети са 8340. Това са данни, които показват, че трябва доста активна работа от страна на БАД, лекарите и обществото като цяло , най-вече за превенция на пораженията и усложненията, които дава болестта. Изключително внимание към диабетиците се проявява от страна на фирмите, които със своите медикаменти, писалки, тест ленти, апаратчета и игли за убождане осигуряват комфорта и спокойствието на болните. Периодично те подсигуряват и дарения, което е особено внимание към тях. Това улеснява сериозно и работата на БАД-Плевен и неговото ръководство. Тези дарения се предоставят на хора в изключително тежко състояние, лежащо болни с ампутирани долни крайници и други крайно нуждаещи се. Сериозно се работи в разрастване мрежата от дружества  в региона, като целта е да бъдат обхванати все повече хора, да им бъде разяснявано, както за особеностите на болестта им, така и за превенцията на усложненията до които тя води. Знанието на тези неща е от голямо значение за диабетиците. Това ще донесе по-голям жизнен комфорт и трудова пълноценност.

Румен Петков, организатор клуб

Държавно първенство по спортен риболов

за незрящи се проведе край Плевен

На 2 и 3 юни 2022 на язовир "Карабаша" край гр. Плевен се проведе Държавно първенство по спортен риболов за незрящи хора. Шестнадесет  отбора премериха сили в този вид спорт, улов на дъно подходящ за хора с увреждания. В надпреварата се пуснаха отборите на клубовете към Федерация „Спорт за хора със зрителни увреждания”. Организатор, по проект „ Интегриране на хора с увредено зрение чрез спортен риболов”, е Сдружение „ Спортен клуб за хора със зрителни увреждания”  – Плевен и Агенция за хората с увреждания. Финансирането на турнира бе от Община Плевен и по проект разработен от г-н инж. Павлин Ангелов, Председател на Регионална организация  на ССБ Плевен. Областният управител на Област Плевен и заместник кметът на Община Плевен откриха турнира. 

„Изразяваме своята удовлетвореност, че в Плевен работи една от най-големите и активни  организации на Съюз на слепите в България, а днешното събитие е поредното доказателство за нейната ползотворна дейност. Турнирът е повод да засвидетелстваме своето уважение и признание към хората със зрителни увреждания и усилията им да бъдат достойна част от нашата общност със своите личностни качества, високия си дух и енергията да ги отстояват”, каза при откриването на турнира  областният управител на Плевенска област. Специален гост беше председателят на Съюза на слепите в България г-н Васил Долапчиев. Всеки отбор включваше по трима състезатели и по един зрящ помощник. Плевенският отбор бе съставен от инж. Павлин Ангелов, Председател на РСО на ССБ Плевен, Володя Христов, Председател на ТСО на ССБ-Плевен и Малинка Табакова. Състезателите ловиха риба на дъно с две куки. Повечето запазиха в тайна стръвта и захранките, но някои издадоха, че кълве най-много на царевица, а захранката е с аромат на карамел. С много търпение рибарите успяха да излъжат рибата, която се беше скрила на дъното заради горещината в този ден. Трябва да отбележим, че при този спорт, освен майсторство е нужен и немалко късмет. Първият шаран беше хванат 10 минути след началото на състезанието. Представителите от Плевен този ден нямаха късмета и шанса както при други участия в турнира.

Това са редовете на статията, които показват резултатите на първенството. Те са много важни, като имаме в предвид, че слабостта на риболовеца е в разказването на преживени случки и големината на улова. Ето и класирането за призовите места:

- "Светлина" Шумен, първо място отборно и индивидуално;

- "Пираните" София, второ отборно място;

- "Пауталия" Кюстендил, трето отборно място.

За пореден път хората със зрителни увреждания доказаха, че заслужават уважение и признание за усилията им да бъдат достойна част от обществото.

Румен Петков, организатор клуб

Пътешествия, Андрей Андреев

Манастир „Св. Троица“, извисяващ се на 400-метрова скала 

„Горе в небесата“, „висящ във въздуха“ – това означава в буквален превод думата Метеора, каквото име носи и прочутата с отвесните си скали и манастири местност в Гърция. Историите на екзалтирани посетители за невероятни гледки, от които ти се завива свят, стават реалност, когато сам се изправиш пред „иглите“, както наричат още десетките отвесни скали над град Каламбака. За мястото е чувал всеки, а аз съм имал късмета да го посетя два пъти и да преживея два пъти емоциите от това чудо на природата и цивилизацията. 

Как да стигнем до Метеора? 

До Метеора в Гърция се стига лесно – от София пътят е около 6 часа, повечето магистрала. За второто пътуване опитахме друг маршрут – от Стара Загора през Маказа, оттам по гръцката магистрала и с отбивка в град Верия и Вергина, но за тях друг път. Крайната точка е една – градчето Каламбака в подножието на скалния комплекс, където има изобилие от хотели и къщи за гости за всеки вкус и джоб. 

Второто ми пътуване до Метеора бе през октомври 2015 година, този път малко по-мързеливо и по-лежерно от първото, защото пътувахме с 9-месечен дребосък, но пък не по-малко приятно. Настанихме се в прекрасна къща за гости в края на Каламбака, точно под манастира „Св. Стефан“, който предния път не бях успял да видя. Хванахме малко облачно и мъгливо време, което обаче направи  изгледите за хубави снимки още по-добри и побързахме да тръгнем нагоре. 

„Св. Стефан“ бе и първият манастир, който решихме да покорим. Той е единственият, до който се стига директно с кола и няма катерене на стълби, а в същото време ни беше и най-близкият. Днес „Св. Стефан“ е сравнително голям и много красив женски манастир, който процъфтява, благодарение на населяващите го монахини през последните десетилетия. 

Монашеският живот там започнал още през 12 в., а през 16 в. е построена и малката църква, зографисана през 1545 година. През 18 в. е построена по-голяма църква, посветена на Св. Харалампий, където и до днес се пази черепът му. 

Манастир „Св. Троица“ 

Манастирът „Св. Троица“ (AgiaTriada) бе вторият, който посетихме, тъй като се намира естествено по пътя от „Св. Стефан“ към останалите манастири.  Той е според туристическите пътеводители най-трудно достъпният, тъй като се извисява на 400-метрова скала, а достъпът до него става чрез 140 стъпала и тунели, изсечени в скалата. 

За манастира се смята, че е построен около 1458 – 1476г. В късните часове на деня (късни за посетителите), когато повечето туристи са се наситили на по-големите обекти, е величествено и спокойно място. В църквата на манастира човек може да остане малко насаме със себе си и да помисли за неща, на които не обръща внимание в ежедневието си. Едно от многото духовни места в този район. 

Днес „Св. Троица“ не е действащ манастир, но е отворен за посетители. Легендите обаче разказват, че преди векове, в един момент в него са живеели 50 монаси, но в началото на 20 век останали едва петима. Историята разказва, че като цяло „Св. Троица“ е бил един от най-бедните манастири в района. Днес обаче сградите са отлично поддържани, а друг негов плюс е, че туристите са сравнително малко, в сравнение с останалите манастири, и можете да намерите търсеното спокойствие и уединение. 

Манастир Русану 

Манастир „Св. Варвара“ или Русану е следващият по пътя – процъфтяващ женски метох с красиви градини, но и много посещаван от туристите. Кога точно е създаден Русану, от къде се е появило името, никой не знае. Но през  XVI век братята Йоасаф и Максим изграждат манастира в сегашния му  вид на мястото на руини на по-стар манастир, наричан Русану, научих от руски екскурзовод при първото пътуване. 

Действащ манастир е бил до средата на 20 век, но след немската окупация е бил напълно закрит. И в продължение на 20 години една стара жена – Евсевия,  от съседното село Кастраки, е поддържала триетажната сграда. Възобновен е, след като е станал туристическа цел. Манастирската църква „Свето Преображение Господне“ е с много красиви стенописи от 1560г. и с необичаен олтар (в самите манастири не е позволено да се снима ). В момента обителта е женски метох, населяван от между 6 и 13 монахини, според различни източници. 

Черните дрехи на една от тях обаче успяха да изплашат до смърт 9-месечната ни дъщеря, въпреки че  монахинята искрено се радваше на детето, и всички посетители разбраха, че в светата обител има и малък гост. Накрая подариха на детето бонбони и след прилежно разглеждане на всяко едно кътче, до което се допускат туристи, си тръгнахме. Междувременно и група италиански туристи спря обиколката си, за да гледа бебето. 

Колко манастира можем да видим за един ден и за колко дни да посетим Метеора? 

Три манастира от Метеора в Гърция за един ден са предостатъчни за посещение, по наше мнение, въпреки че повечето туристи правят еднодневни маратони през всички (или колкото успеят) манастири, след което се качват на автобусите и потеглят. Ние избрахме по-спокоен вариант с три нощувки в Каламбака, така че да имаме време спокойно да разгледаме и да се насладим на атмосферата. Ако сте вярващи и приемате манастирите като нещо повече от поредния музей или туристическа атракция и искате да усетите енергията на мястото, три за ден са наистина достатъчно, дори емоциите може да ви дойдат твърде много. Затова приключихме туристическата обиколка за днес и се отдадохме на спокойна вечеря в чудесното ни хотелче в Каламбака.

На скалите човек може да се отпусне и наслади на гледката 

И въпреки че времето през деня не бе с нас, а гъстата мъгла се редуваше с приятни гледки с ниска облачност, ние не бяхме безкрайно разочаровани от деня си, който бе съпътстван с невероятни гледки и прекрасни изживявания от „фотографските“ площадки, разхвърляни навсякъде по виещия се между иглите път. Тук, седнали на скалите, Мимето, Ани и аз се любувахме на спокойствието и тишината на мястото извън туристическия сезон, а и не само ние…

Чакаше ни още един ден, изпълнен с красиви места, и се отправихме към таверните в Кастраки за лека и приятна вечеря. 

Манастир Варлаам

Варлаам е един от големите манастири в Метеора, намиращ се в пряка близост до Големия Метеор. За съжаление се оказа, че той е и един от най-комерсиализиращите се. През октомври 2015 г. манастирът приличаше на строителна площадка, изграждаха се нови площи и съоръжения, откъдето да минават туристите, а посетителите идваха на талази с автобуси. Явно манастирът, който иначе е не по-малко красив от останалите, е сред приоритетите за туристическите водачи и постоянно е пълно с големи групи. 

Интересно за читателите
Съвременността - наследница на  Вавилонската култура

Вавилонските майстори още от древността умеели да изработват огромни съдове от мед и сребро, умеели да ги изпъстрят с изковани или лети фигури, изобразяващи сцени от религиозния и военния живот на държавата.

В областта на тъкаческото производство, силно впечатление правят дрехите, направени от материя, напомняща овнешко руно.
Във Вавилония няма камък, ето защо всички постройки, дори и най-грамадните, се строяли главно с неизпечени кирпичи, размесени само с малко количество изпечени. Естествено, такива постройки лесно са се разрушавали и най-старите от тях са се запазили до наши дни само в жалки останки. Една от най-интересните и характерни особености са високите кули, съставляващи центъра на храмовете (зикурати). Те били посветени на бога-Слънце. В няколко етажа се издигали на значителна височина. В най-горното кубе се намирало светилището на бога и на най-горната платформа се извършвал неговият култ. Красивата легенда за „вавилонското стълпотворение“, запазена ни от Библията, е съставена под впечатлението от този вид постройки. Понеже нямали камък за постройките си, шумерите и вавилонците се стараели да покрият грозния цвят на кирпичените стени на храмовете и дворците си с блестяща, многоцветна покривка: с богато изтъкани килими, цветни релефи и с мозайки от разни цветни материали. „Онзи свят“ вавилонците са си го представяли като мрачно място, в което всички минали във вечността, запазвайки съзнанието си, били осъдени да лежат без движение за вечни времена под суровата власт на богинята на задгробното царство. Ето защо те отделяли сравнително по-малко внимание на постройката и украсата на гробниците си. Вавилонските художници насочват цялата сила на творческия си гений към боговете и живите хора. Всички познати ни хералдически и митически фигури на фантастични същества са все от Шумерски произход: грифонът, драконът, сфинксът, хералдическите орли и лъвове. Един от най-поразителните паметници на тази историческа скулптура е намерената в Лагаш – тъй наречената “стела” (изправена каменна плоча) на гологлавите орли, посветена на бога от цар Еанатум, един от най-старите управители на Лагаш. Тук царят е представен като победител над неприятелите, трупащ телата им на огромни купове и празнуващ победата над тези купове тела; над стелата – в небето, над царя и войската му летят орли, отнасящи части от телата на убитите царски неприятели. Работата на този паметник е груба и примитивна, но той целият е пълен с живот и трагизъм. На другата страна на стелата е мощната фигура на бога, който помага на царя в борбата му с неприятелите: в едната си ръка държи огромна мрежа, пълна с хванати от него неприятели на Лагаш; един по един той ги избива с големия си боздуган. По-изтънчени, по-изящни и по-изкусно групирани са победните сцени над неприятеля и завземането на крепостта му, дадени върху стелата на цар Нарамсин. На никой друг релеф няма такава маса движение, каквото виждаме тук, характерно и за фигурата на царя и фигурите на победените молещи за пощада.

Велики били успехите на Шумер и Вавилон в областта на науката и литературата – изнамерена е особена система за писане. Измислени били около 350 знака, които съответствали на срички. Развитието на писмото спряло на това ниво и никога не станало алфабетно или азбучно с отделна буква за всеки отделен звук. Поради липсата на камък и хартия, за писане се използвала глината. Символите или писмените знаци били писани с изострено тръстиково перо върху глинени тухли или цилиндри с различна форма. Поради това и писмените знаци добили вид на клин и са наречени „клиновидни“. Различни клинове и съчетания от тях представят отделни срички и думи. В Шумер и Вавилон са се извършвали систематизирани наблюдения, които имат огромно значение за историята на човечеството. Много от тези систематизирани наблюдения, през Сирия и Мала Азия са дошли в Европа и чрез гърците и римляните са усвоени и от съвременната европейска култура. Така например, няма съмнение, че от вавилонски произход е нашето деление на денонощието на две части от по 12 часа и на годината на 12 месеца, делението на седмицата на 7 дни, имената на тези дни според имената на планетите. От вавилонски произход са и много от и сега още действащите системи за мерки и теглилки. Пак вавилонски са и първите точни наблюдения на небесните светила, вавилонска е системата на планетите, знаците на зодиака, взаимната им връзка и т.н. 

Вавилонците заедно с египтяните без съмнение трябва да бъдат считани като бащи на съвременната астрономия.

